
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2468 

2 Οκτωβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός δύο (2) σημείων υποδοχής, όπου κατα¬ 
τίθενται οι αιτήσεις πολιτών τρίτων χωρών για 
τη χορήγηση και την ανανέωση της άδειας δια¬ 
μονής τους στο νομό Δωδεκανήσου. 1 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής 
Ενέργειας (ΦΕΚ Β' 103/31-1-2012). 2 


ΑΠΟΦΑΣΕΙ Σ 

Αριθμ. 44095/2013 (1) 


Καθορισμός δύο (2) σημείων υποδοχής, όπου κατατίθε¬ 
νται οι αιτήσεις πολιτών τρίτων χωρών για τη χορή¬ 
γηση και την ανανέωση της άδειας διαμονής τους 
στο νομό Δωδεκανήσου. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 2 και της παρ. 3 του άρ¬ 
θρου 7 του ν. 4018/2011 (Α' 215) «Αναδιοργάνωση του 
συστήματος αδειοδότησης για τη διαμονή αλλοδαπών 
στη χώρα υπό όρους αυξημένης ασφάλειας, ρυθμίσεις 
θεμάτων Οργανισμών Τοπικής Αυτοδιοίκησης και άλλες 
διατάξεις αρμοδιότητας του Υπουργείου Εσωτερικών». 

β. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του Π.Δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

γ. Του π.δ. 65/2011 (Α'147), «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 


Μάθησης και θρησκευμάτων της Γ ενικής Γ ραμματείας 
Νέας Γενιάς». 

δ. Του π.δ. 143/2010 (Α' 236), «Οργανισμός της Αποκε¬ 
ντρωμένης Διοίκησης Αιγαίου». 

ε. Της υπ’ αριθμ. Υ305 (Β' 1628) Απόφασης του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών, Λεωνίδα Γρηγοράκου». 

στ. Της υπ’ αριθμ. Υ48/2012 (Β' 2105) απόφασης του 
Πρωθυπουργού «Καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

2. Το υπ’ αριθμ. 10254/16-9-2013 έγγραφο της Γενικής 
Γραμματέως της Αποκεντρωμένης Διοίκησης Αιγαίου, με 
το οποίο παρέχεται αιτιολογημένη γνώμη αυτής αφενός 
για τον καθορισμό ως σημείου υποδοχής της Διεύθυνσης 
Αστικής Κατάστασης, Μετανάστευσης και Κοινωνικών 
Υποθέσεων Νοτίου Αιγαίου (Ρόδος) της Αποκεντρωμένης 
Διοίκησης Αιγαίου, αφετέρου για τον καθορισμό σημείου 
υποδοχής στη νήσο Κω δυνάμει των διατάξεων του άρ¬ 
θρου 2, παρ. 1 και 5 του ν. 4018/2011, μετά την υπογραφή 
προγραμματικής σύμβασης μεταξύ της Αποκεντρωμένης 
Διοίκησης Αιγαίου και του Δήμου της Κω, καθώς πληρούν 
τις απαιτούμενες από τις διατάξεις του ν. 4018/11 και των 
σχετικών εγκύκλιων οδηγιών προδιαγραφές, ώστε να 
εκκινήσει η λειτουργία τους ως υπηρεσιών μίας στάσης. 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Καθορίζουμε ως σημείο υποδοχής, όπου κατατί¬ 
θενται οι αιτήσεις των πολιτών τρίτων χωρών για τη 
χορήγηση και την ανανέωση των αδειών διαμονής τους 
και επιδίδονται οι εκδιδόμενες αποφάσεις στο Νομό Δω¬ 
δεκανήσου, τη Διεύθυνση Αστικής Κατάστασης, Μετανά¬ 
στευσης και Κοινωνικών Υποθέσεων Νοτίου Αιγαίου, με 
έδρα τη Ρόδο, της Αποκεντρωμένης Διοίκησης Αιγαίου. 

Καθορίζουμε επιπροσθέτως δεύτερο σημείο υποδοχής 
στη νήσο Κω, σύμφωνα με τις διατάξεις του άρθρου 2, 
παρ. 1 και 5 του ν. 4018/2011 και για τη λειτουργία αυτού 
συστήνουμε οργανική μονάδα επιπέδου Γραφείου ως 
αποκεντρωμένη μονάδα της Διεύθυνσης Αστικής Κα¬ 
τάστασης, Μετανάστευσης και Κοινωνικών Υποθέσεων 
Νοτίου Αιγαίου της Αποκεντρωμένης Διοίκησης Αιγαίου, 
η οποία καλείται Γ ραφείο Αδειών Διαμονής Κω και έχει 
τοπική αρμοδιότητα τα διοικητικά όρια των Δήμων Αγα- 
θονησίου, Αστυπάλαιας, Καλυμνίων, Κω, Λειψών, Λέρου, 
Νισύρου και Πάτμου. 

Ημερομηνία κατά την οποία μεταφέρονται στα ανω¬ 
τέρω σημεία υποδοχής οι σχετικές αρμοδιότητες των 
οικείων Δήμων ορίζεται η 30η Σεπτεμβρίου 2013. 

2. Η Διεύθυνση Αστικής Κατάστασης, Μετανάστευσης 
και Κοινωνικών Υποθέσεων Νοτίου Αιγαίου (Ρόδος) της 
Αποκεντρωμένης Διοίκησης Αιγαίου πέρα από τις λοι¬ 
πές αρμοδιότητες, όπως αυτές καθορίζονται στο π.δ. 
143/2010 (Α' 236), «Οργανισμός της Αποκεντρωμένης 
Διοίκησης Αιγαίου», αναλαμβάνει και την αρμοδιότητα 
της υποδοχής και της εξυπηρέτησης των πολιτών, ημε¬ 
δαπών και αλλοδαπών για τα θέματα έκδοσης αδειών 
διαμονής και ιδίως για: (α) την παραλαβή των αιτήσεων 
για τη χορήγηση ή την ανανέωση των αδειών διαμονής 
ή άλλων εγγράφων νόμιμης διαμονής, (β) την αναζήτη¬ 
ση δικαιολογητικών μέσω ηλεκτρονικής διασύνδεσης, 
εφόσον υφίσταται τέτοια δυνατότητα, από τρίτους φο¬ 
ρείς για τη συμπλήρωση των φακέλων των αιτήσεων, 
(γ) την παράδοση των αδειών διαμονής, καθώς και των 
σχετικών απορριπτικών ή ανακλητικών αποφάσεων, 
(δ) την παραλαβή αιτήσεων εργοδοτών για τη μετά¬ 
κληση αλλοδαπού εργατικού δυναμικού, (ε) την πα¬ 
ροχή πληροφοριών αναφορικά με τις διαδικασίες, τα 
δικαιολογητικά και τις προϋποθέσεις που προβλέπει η 
ισχύουσα νομοθεσία για την έκδοση ή την ανανέωση 
άδειας διαμονής, καθώς και για τη μετάκληση αλλοδα¬ 
πού εργατικού δυναμικού, (στ) την παροχή πληροφορι¬ 
ών σχετικά με την πορεία εξέτασης των φακέλων και 
(ζ) την είσπραξη υπέρ του Δημοσίου των προβλεπόμε- 
νων από την ισχύουσα νομοθεσία τελών και παραβολών. 

3. Το Γραφείο Αδειών Διαμονής Κω αναλαμβάνει για 
λογαριασμό και υπό τις οδηγίες της Διεύθυνσης Αστι¬ 
κής Κατάστασης, Μετανάστευσης και Κοινωνικών Υπο¬ 
θέσεων Νοτίου Αιγαίου (Ρόδος) της Αποκεντρωμένης 
Διοίκησης Αιγαίου, στο χώρο τοπικής της αρμοδιότητας 
την αρμοδιότητα της υποδοχής και της εξυπηρέτησης 
των πολιτών, ημεδαπών και αλλοδαπών για τα θέματα 
έκδοσης αδειών διαμονής και ιδίως για: (α) την παραλα¬ 
βή των αιτήσεων για τη χορήγηση ή την ανανέωση των 
αδειών διαμονής ή άλλων εγγράφων νόμιμης διαμονής, 
(β) την αναζήτηση δικαιολογητικών μέσω ηλεκτρονικής 
διασύνδεσης, εφόσον υφίσταται τέτοια δυνατότητα, 
από τρίτους φορείς για τη συμπλήρωση των φακέλων 
των αιτήσεων, (γ) την παράδοση των αδειών διαμονής, 
καθώς και των σχετικών απορριπτικών ή ανακλητικών 
αποφάσεων, (δ) την παραλαβή αιτήσεων εργοδοτών για 
τη μετάκληση αλλοδαπού εργατικού δυναμικού, (ε) την 
παροχή πληροφοριών αναφορικά με τις διαδικασίες, τα 
δικαιολογητικά και τις προϋποθέσεις που προβλέπει η 
ισχύουσα νομοθεσία για την έκδοση ή την ανανέωση 
άδειας διαμονής, καθώς και για τη μετάκληση αλλοδα¬ 
πού εργατικού δυναμικού, (στ) την παροχή πληροφορι¬ 
ών σχετικά με την πορεία εξέτασης των φακέλων και 
(ζ) την είσπραξη υπέρ του Δημοσίου των προβλεπόμε- 
νων από την ισχύουσα νομοθεσία τελών και παραβολών. 

4. Από την ίδια ημερομηνία οι Δήμοι Αγαθονησίου, Αστυ¬ 
πάλαιας, Μεγίστης, Νισύρου, Καλύμνιων, Καρπάθου, Κά- 
σου, Κω, Λειψών, Λέρου, Πάτμου, Ρόδου, Σύμης, Τήλου και 
Χάλκης του Νομού Δωδεκανήσου παύουν να υποδέχονται 
πολίτες τρίτων χωρών για θέματα αδειών διαμονής. 

Κατά τα λοιπά εφαρμόζονται οι οικείες διατάξεις του 
Ν. 4018/11. 

Η παρούσα ισχύει από την ημερομηνία δημοσίευσης 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2013 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΛΕΩΝΙΔΑΣ ΓΡΗΓΟΡΑΚΟΣ 
-♦- 

Αριθμ. απόφ. 455/2013 (2) 

Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέρ¬ 
γειας (ΦΕΚ Β' 103/31-1-2012). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 27η Σεπτεμβρίου 2013) 

Έχοντας υπ’ όψη: 

1. Τις διατάξεις του ν. 4001/2011 (ΦΕΚ Α' 179/22.08.2011), 
όπως ισχύουν, και ιδίως τις διατάξεις των άρθρων 12 
και 96. 

2. Τις διατάξεις του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΦΕΚ Β' 
103/31.01.2012), όπως τροποποιήθηκαν και ισχύουν, και 
ιδίως τις διατάξεις του άρθρου 189. 

3. Την απόφαση ΡΑΕ υπ’ αριθμ. 338/2013 σχετικά με την 
«Τροποποίηση διατάξεων του Κώδικα Διαχείρισης του 
Ελληνικού Συστήματος Μεταφοράς Ηλεκτρικής Ενέργει¬ 
ας (ΦΕΚ Β' 103/31-1-2012) και του Κώδικα Συναλλαγών 
Ηλεκτρικής Ενέργειας (ΦΕΚ Β’ 104/31-1-2012)». 

4. Το υπ’ αριθμ. 220/04.09.2013 έγγραφο του ΕΣΑΗ 
(αριθμ. ΡΑΕ 1-174968/05.09.2013) με θέμα «Μεταβατικός 
Μηχανισμός Διασφάλισης Επαρκούς Ισχύος». 

5. Το Δεκαετές Πρόγραμμα Ανάπτυξης Συστήματος 
Μεταφοράς 2014-2023 (Προτεινόμενο σχέδιο προς ΡΑΕ) 
του ΑΔΜΗΕ, όπως αναρτήθηκε στον ιστότοπο της ΡΑΕ 
και τέθηκε σε Δημόσια Διαβούλευση. 

6. Τις απόψεις που υποβλήθηκαν από τους συμμετέ- 
χοντες στο πλαίσιο της από 13.09.2013 Δημόσιας Δια- 
βούλευσης που διενήργησε η ΡΑΕ, και συγκεκριμένα τα 
ακόλουθα έγγραφα: 

ί. Το υπ’ αριθμ. ΓΡΑ/2994/20.09.2013 έγγραφο της ΔΕΗ 
(αριθμ. ΡΑΕ 1-175536/20.09.2013) με θέμα «Δημόσια δια¬ 
βούλευση της ΡΑΕ σχετικά με την πρόταση τροποποί¬ 
ησης του Κώδικα Διαχείρισης του Εθνικού Συστήματος 
Μεταφοράς Ηλεκτρικής Ενέργειας, ως προς τον τρόπο 
υπολογισμού της Υποχρέωσης Επάρκειας Ισχύος Εκ¬ 
προσώπου Φορτίου». 

ϋ. Το υπ’ αριθμ. 226/16.09.2013 έγγραφο του ΕΣΑΗ (αριθμ. 
ΡΑΕ 1-175568/23.09.2013) με θέμα «Δημόσια Διαβούλευ¬ 
ση σχετικά με την πρόταση τροποποίησης του Κώδικα 
Διαχείρισης του Εθνικού Συστήματος Μεταφοράς Ηλε¬ 
κτρικής Ενέργειας, ως προς τον τρόπο υπολογισμού της 
Υποχρέωσης Επάρκειας Ισχύος Εκπροσώπου Φορτίου». 

μι. Το υπ’ αριθμ. ΡΑΕ 1-175586/23.09.2013 έγγραφο Συμ- 
μετέχοντα στη διαβούλευση, ο οποίος αιτήθηκε τη μη 
δημοσιοποίηση των στοιχείων του. 

ίν. Το υπ’ αριθμ. ΕΙ/8ΘΝ-ΡΒ 00179/20.09.2013 έγγραφο 
της ΕΙροάίεοη ΡοννθΓ (αριθμ. ΡΑΕ 1-175592/23.09.2013) με 
θέμα «Δημόσια Διαβούλευση σχετικά με την πρόταση 
τροποποίησης του Κώδικα Διαχείρισης του Εθνικού Συ¬ 
στήματος Μεταφοράς Ηλεκτρικής Ενέργειας, ως προς 
τον τρόπο υπολογισμού της Υποχρέωσης Επάρκειας 
Ισχύος Εκπροσώπου Φορτίου». 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, σκάφθηκε ως εξής: 

Επειδή, σύμφωνα με το άρθρο 12 του ν. 4001/2011, 
η ΡΑΕ: «παρακολουθεί την ασφάλεια του ενεργειακού 
εφοδιασμού, ιδίως σε σχέση με το ισοζύγιο προσφοράς 
και ζήτησης στην ελληνική αγορά ενέργειας, το επίπεδο 
της προβλεπόμενης μελλοντικής ζήτησης, το προβλε- 
πόμενο πρόσθετο δυναμικό παραγωγής, μεταφοράς και 
διανομής ηλεκτρικής ενέργειας και Φυσικού Αερίου που 
βρίσκεται υπό προγραμματισμό ή υπό κατασκευή, την 
ποιότητα και το επίπεδο συντήρησης και αξιοπιστίας 
των συστημάτων μεταφοράς και των δικτύων διανομής, 
και την εφαρμογή μέτρων για την κάλυψη της αιχμής 
ζήτησης, καθώς και τις συνθήκες της αγοράς ενέργειας 
σε σχέση με τη δυνατότητα ανάπτυξης νέου παραγω¬ 
γικού δυναμικού.» 

Επειδή, σύμφωνα με το άρθρο 96 του ν. 4001/2011, 

«.2. Με τον Κώδικα Διαχείρισης του Συστήματος 

ρυθμίζονται ιδίως: ... (θ) Οι υποχρεώσεις προσκόμισης 
εγγυήσεων διαθεσιμότητας επαρκούς ισχύος που πρέ¬ 
πει να πληρούνται για την απορρόφηση ηλεκτρικής 
ενέργειας από το ΕΣΜΗΕ και ο τρόπος εκπλήρωσης 
των υποχρεώσεων αυτών, ιδίως μέσω συμβάσεων. Οι 
προϋποθέσεις και η διαδικασία παροχής κινήτρων και 
επιβολής κυρώσεων από τον Διαχειριστή του Συστή¬ 
ματος, ιδίως για τη διαθεσιμότητα επαρκούς ισχύος 
παραγωγής ηλεκτρικής ενέργειας περιλαμβανόμενης 
και της διατήρησης ασφαλών περιθωρίων προσφοράς 
ισχύος και την εύρυθμη λειτουργία του προγραμματι¬ 
σμού εγχύσεων και απορροφήσεων και της κατανομής 
φορτίου, καθώς και την προστασία του περιβάλλοντος, 
(ι) Ο τρόπος, η διαδικασία και οι όροι διευθέτησης τυχόν 
πληρωμών για τη διαθεσιμότητα των εγκαταστάσεων 
παραγωγής.» 

Επειδή, σύμφωνα με την παράγραφο 1 του άρθρου 96 
του ν. 4001/2011: «Ο Κώδικας (Διαχείρισης του Συστήμα¬ 
τος) τροποποιείται είτε με πρωτοβουλία της ΡΑΕ είτε 
κατόπιν αιτήματος του Διαχειριστή ή τρίτων προσώπων 
που έχουν έννομο συμφέρον, κατ’ εφαρμογή της διαδι¬ 
κασίας του προηγούμενου εδαφίου». 

Επειδή, με την επιστολή υπ’ αριθμ. 4 σχετικό ο ΕΣΑΗ 
αιτείται την αναθεώρηση της βάσης υπολογισμού της 
Υποχρέωσης Επάρκειας Ισχύος Εκπροσώπου Φορτίου. 

Επειδή, σύμφωνα με το Δεκαετές Πρόγραμμα Ανάπτυ¬ 
ξης του ΑΔΜΗΕ, σχετικό υπ’ αριθμ. 5, «η πρόβλεψη της 
αιχμής παρουσιάζει εν γένει πολύ μεγαλύτερη αβεβαι¬ 
ότητα από την πρόβλεψη της ζήτησης ενέργειας. Αυτό 
οφείλεται στο γεγονός ότι η ζήτηση ισχύος, ιδιαίτερα 
κατά τους θερινούς μήνες, οπότε εμφανίζεται η μέγιστη 
ετήσια αιχμή, εξαρτάται πολύ έντονα από τον καιρό και 
κυρίως από τη θερμοκρασία, αλλά και δευτερευόντως 
από τη διάρκεια των περιόδων υψηλών θερμοκρασιών. 
Η εν λόγω εξάρτηση φαίνεται να αυξάνεται συνεχώς. 
Επιπλέον, η αύξηση της διείσδυσης των ΑΠΕ αυξάνει 
την αβεβαιότητα της πρόβλεψης». Επιπρόσθετα, «υπό 
τις παρούσες συνθήκες, η πρόβλεψη της ετήσιας αιχμής 
καθίσταται ακόμα δυσκολότερη, αφού δεν είναι δυνατό 
να εκτιμηθεί η επίπτωση της οικονομικής ύφεσης στη συ¬ 
μπεριφορά των καταναλωτών κατά τις ώρες των θερινών 
αιχμών, ειδικά σε συνθήκες παρατεταμένου καύσωνα». 

Επειδή, λαμβάνοντας υπ’ όψη τα ως άνω, καθώς και 
τις πραγματικές συνθήκες καθορισμού της ζήτησης την 


ώρα αιχμής και την αβεβαιότητα πρόβλεψής της, κυρίως 
λόγω της σημαντικής επίδρασης των κλιματολογικών 
συνθηκών, των νέων συνθηκών στην κατανάλωση, και 
της επίδρασης της παραγωγής από ΑΠΕ, η ΡΑΕ έθεσε 
σε δημόσια διαβούλευση πρόταση τροποποίησης του 
Αρθρου 189 του Κώδικα Διαχείρισης ΕΣΜΗΕ, έτσι ώστε 
για τις ανάγκες του Μηχανισμού Διασφάλισης Επαρκούς 
Ισχύος να μην χρησιμοποιείται από το Διαχειριστή του 
Συστήματος η μέγιστη ωριαία ζήτηση με βάση μόνο 
στοιχεία του προηγούμενου έτους αξιοπιστίας, αλλά 
των τριών προηγουμένων. 

Επειδή, οι Συμμετέχοντες στην αγορά διατύπωσαν 
τις θέσεις τους, με τα ως άνω σχετικά υπ’ αριθμ. 6, οι 
οποίες ελήφθησαν υπόψη, στο βαθμό που αφορούσαν 
τις προτάσεις στα πλαίσια της εν λόγω Διαβούλευσης. 

Αποφασίζει: 

Α. Στο πλαίσιο των αρμοδιοτήτων της κατά το Αρθρο 
96 του Ν. 4001/2011, για την τροποποίηση και συμπλή¬ 
ρωση των διατάξεων του Κώδικα Διαχείρισης του Ελ¬ 
ληνικού Συστήματος Μεταφοράς Ηλεκτρικής Ενέργειας 
(ΦΕΚ Β' 103/31.01.2012) όπως ισχύει, ως ακολούθως: 

1. Την τροποποίηση της παραγράφου 7 του Αρθρου 
189 ως εξής: 

«7. Κατά τη διάρκεια ενός'Ετους Αξιοπιστίας (Ν) η Υπο¬ 
χρέωση Επάρκειας Ισχύος κάθε Εκπροσώπου Φορτίου 
καθορίζεται για κάθε Περίοδο Κατανομής, και υπολογί¬ 
ζεται, σε Μ\Λ/Ιί, ως το μέγεθος που προκύπτει από τον 
πολλαπλασιασμό των εξής παραγόντων: 

α) της μέσης τιμής της μέγιστης ωριαίας ζήτησης στο 
Διασυνδεδεμένο Σύστημα και Διασυνδεδεμένο Δίκτυο 
σε Μννό κατά τα τρία προηγούμενα Έτη Αξιοπιστίας, 
προσαυξημένης κατά το εκτιμώμενο μέγεθος ισχύος 
των περικοπών φορτίου που ενδεχομένως έγιναν κατά 
την ίδια ώρα. Η ζήτηση στο Διασυνδεδεμένο Σύστημα 
και Διασυνδεδεμένο Δίκτυο υπολογίζεται ως το άθροι¬ 
σμα της συνολικής ζήτησης του Συστήματος και της 
εκτίμησης της παραγωγής από Μονάδες που είναι συν- 
δεδεμένες στο Δίκτυο Διανομής. 

β) του Συντελεστή Επάρκειας Δυναμικού Παραγωγής 
που ισχύει για το εν λόγω Έτος Αξιοπιστίας (Ν), και 

γ) του λόγου που προκύπτει διαιρώντας το Φορτίο 
Αιχμής που αντιστοιχίζεται για τη συγκεκριμένη Περίο¬ 
δο Κατανομής στον Εκπρόσωπο Φορτίου, με το άθροι¬ 
σμα των αντίστοιχων Φορτίων Αιχμής του συνόλου των 
Εκπροσώπων Φορτίου. 

Το Φορτίο Αιχμής κάθε Εκπροσώπου Φορτίου υπο¬ 
λογίζεται κατά τη διάρκεια ενός'Ετους Αξιοπιστίας (Ν), 
σύμφωνα με την παράγραφο (5) και λαμβάνοντας υπόψη 
τους Μετρητές που εκπροσωπεί ο Εκπρόσωπος αυτός 
τη συγκεκριμένη Περίοδο Κατανομής και το Μέσο Φορ¬ 
τίο στην Αιχμή του Συστήματος κάθε Μετρητή κατά το 
προηγούμενο Έτος Αξιοπιστίας (Ν-1). Ειδικά για τους 
Μετρητές Ορίων Δικτύου, ο βαθμός εκπροσώπησής τους 
από έκαστο Εκπρόσωπο Φορτίου καθορίζεται ενιαία 
για το σύνολο των Μετρητών αυτών, βάσει των εκ των 
προτέρων εκτιμώμενων ποσοστών εκπροσώπησης των 
Μετρητών αυτών που υπολογίζονται κατά τα καθοριζό¬ 
μενα στο Εγχειρίδιο Διαχείρισης Μετρήσεων και Περι¬ 
οδικής Εκκαθάρισης Προμηθευτών Δικτύου». 

2. Την τροποποίηση της παραγράφου 11 του Αρθρου 
189 ως εξής: 

«11. Η Οριστική Υποχρέωση Επάρκειας Ισχύος κάθε 
Εκπροσώπου Φορτίου υπολογίζεται για κάθε Περίοδο 

Κατανομής ενός Έτους Αξιοπιστίας (Ν) ως το μέγεθος 
που προκύπτει από τον πολλαπλασιασμό των εξής πα¬ 
ραγόντων: 

α) της μέσης τιμής της μέγιστης ωριαίας ζήτησης στο 
Διασυνδεδεμένο Σύστημα και Διασυνδεδεμένο Δίκτυο 
σε Μ\Λ/Ιι κατά τα τρία προηγούμενα Έτη Αξιοπιστίας, 
προσαυξημένης κατά το εκτιμώμενο μέγεθος ισχύος 
των περικοπών φορτίου που ενδεχομένως έγιναν κατά 
την ίδια ώρα. Η ζήτηση στο Διασυνδεδεμένο Σύστημα 
και Διασυνδεδεμένο Δίκτυο υπολογίζεται ως το άθροι¬ 
σμα της συνολικής ζήτησης του Συστήματος και της 
εκτίμησης της παραγωγής από Μονάδες που είναι συν- 
δεδεμένες στο Δίκτυο Διανομής. 


β) του Συντελεστή Επάρκειας Δυναμικού Παραγωγής 
που ισχύει για το εν λόγω Έτος Αξιοπιστίας (Ν), και 
γ) του λόγου που προκύπτει διαιρώντας το Φορτίο 
Αιχμής που αντιστοιχίζεται για τη συγκεκριμένη Περίο¬ 
δο Κατανομής στον Εκπρόσωπο Φορτίου, με το άθροι¬ 
σμα των αντίστοιχων Φορτίων Αιχμής του συνόλου των 
Εκπροσώπων Φορτίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

